ফ্রাঙ্ক অঁরি পিয়ের রিবেরি (, ; জন্ম: ৭ এপ্রিল ১৯৮৩; ফ্রাঙ্ক রিবেরি নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ফিওরেন্তিনার হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলে থাকেন। ফরাসি জাতীয় দলের প্রাক্তন জাদুকরী ফুটবল খেলোয়াড় জিনেদিন জিদান একবার রিবেরিকে "ফরাসি ফুটবলের রত্ন" হিসেবে উল্লেখ করেছেন। thumb|রিবেরি ২০০৮ সালের জুনে কলম্বিয়ার বিপক্ষে ফ্রান্সের হয়ে খেলছেন  ১৯৮৯–৯০ মৌসুমে, মাত্র ৬ বছর বয়সে, ফরাসি ফুটবল ক্লাব কোঁতি বুলনিয়ের যুব পর্যায়ের হয়ে খেলার মাধ্যমে রিবেরি ফুটবল জগতে প্রবেশ করেন এবং পরবর্তীতে লিল এবং বুলনিয়ের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০০–০১ মৌসুমে, ফরাসি ক্লাব বুলনিয়ের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ২ মৌসুম অতিবাহিত করেছেন। অতঃপর ২০০২–০৩ মৌসুমে তিনি ফরাসি ক্লাব আলেসে যোগদান করেন। আলেসে মাত্র ১ মৌসুম অতিবাহিত করার পর ব্রেস্তের সাথে একটি চুক্তি স্বাক্ষর করেন। পরবর্তীতে, তিনি গালাতাসারায় এবং মার্সেইয়ের হয়ে খেলেছেন। ২০০৭–০৮ মৌসুমে, তিনি প্রায় ২৫ মিলিয়ন ইউরোর বিনিময়ে জার্মান ক্লাব বায়ার্ন মিউনিখে যোগদান করেন, যেখানে তিনি ৯টি বুন্দেসলিগা শিরোপা জয়লাভ করেছেন; বায়ার্ন মিউনিখের হয়ে তিনি সকল প্রতিযোগিতায় ৪২৫ ম্যাচে ১২৪টি গোল করেছেন। সর্বশেষ ২০১৯–২০ মৌসুমে, তিনি বায়ার্ন মিউনিখ হতে ইতালীয় ক্লাব ফিওরেন্তিনায় যোগদান করেছেন।  ২০০৪ সালে, রিবেরি ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন, যেখানে তিনি ১৩ ম্যাচে ২টি গোল করেছিলেন। প্রায় ২ বছর যাবত ফ্রান্সের বয়সভিত্তিক দলের হয়ে খেলার পর, ২০০৬ সালে, ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি সর্বমোট ৮১ ম্যাচে ১৬টি গোল করেছেন। তিনি ফ্রান্সের হয়ে ২টি ফিফা বিশ্বকাপ (২০০৬ এবং ২০১০) এবং ২টি উয়েফা ইউরোপীয় চ্যাম্পিয়নশিপে (২০০৮ এবং ২০১২) অংশগ্রহণ করেছেন, যার মধ্যে ২০০৬ সালে রেমোঁ দোমেনেকের অধীনে ফিফা বিশ্বকাপে রানার-আপের পদক জয়লাভ করেছেন।  ব্যক্তিগতভাবে, রিবেরি বেশ কিছু পুরস্কার জয়লাভ করেছেন, যার মধ্যে ৩ বার বর্ষসেরা ফরাসি ফুটবলার, ২০১২–১৩ মৌসুমে বুন্দেসলিগার বর্ষসেরা খেলোয়াড় পুরস্কার জয়লাভ এবং ২০১৩ ফিফা বালোঁ দরে তৃতীয় স্থান অধিকার অন্যতম। দলগতভাবে, রিবেরি এপর্যন্ত ২৫টি শিরোপা জয়লাভ করেছেন, যার মধ্যে ১টি গালাতাসারায়ের হয়ে, ১টি মার্সেইয়ের হয়ে এবং ২৩টি বায়ার্ন মিউনিখের হয়ে জয়লাভ করেছেন।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:ফরাসি পুরুষ ফুটবলার বিষয়শ্রেণী:ফুটবল উইঙ্গার বিষয়শ্রেণী:লিগ ১-এর খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইউনিয়ন স্পোর্তিভ বুলনিয়ের খেলোয়াড় বিষয়শ্রেণী:ওলাঁপিক আলেসের খেলোয়াড় বিষয়শ্রেণী:স্তাদ ব্রেস্তোয়া ২৯-এর খেলোয়াড় বিষয়শ্রেণী:ফুটবল ক্লাব মেসের খেলোয়াড় বিষয়শ্রেণী:গালাতাসারায় ফুটবল ক্লাবের খেলোয়াড় বিষয়শ্রেণী:ওলাঁপিক দ্য মার্সেইয়ের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০০৮ খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:ইসলামে ধর্মান্তরিত বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:ফরাসি মুসলিম বিষয়শ্রেণী:উনিওনে স্পোর্তিভা সালের্নিতানা ১৯১৯-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:ইতালিতে ফরাসি প্রবাসী ক্রীড়াবিদ বিষয়শ্রেণী:২১শ শতাব্দীর ফরাসি পুরুষ ক্রীড়াবিদ